Rúmlega tólf þúsund manns manns fá bólusetningu í þessari viku með tveimur tegundum bóluefna. Fólk með undirliggjandi sjúkdóma er stærsti hluti þeirra sem fá sprautu í þessari viku. Fyrstu vikuna í maí má svo búast við stóru stökki.
Bólusetning heldur áfram í þessari viku af töluverðum krafti en í dag verður fólk á aldrinum 65-70 ára með undirliggjandi áhættuþætti boðað í bólusetningu á höfuðborgarsvæðinu. Sigríður Dóra Magnúsdóttir framkvæmdastjóri lækninga hjá Heilsugæslu höfuðborgarsvæðisins segir að þungi verði lagður í að bólusetja fólk með undirliggjandi sjúkdóma í vikunni.
Það er mjög stór Pfizer dagur í dag, þannig að það er í gangi í dag og það var byrjað að blanda bóluefni klukkan sjö í morgun fyrir þann dag. Nú á morgun, tökum við Moderna bóluefnið og þá erum við að taka áfram forgangshópa, annars vegar svona unga einstaklinga sem eru með langtímaveikindi og fatlaða einstaklinga."
Auk höfuðborgarsvæðisins verður bólusett víða um land í vikunni en á Akureyri fá 300 manns bólusetningu í dag. Svipaður fjöldi verður bólusettur í næstu viku á landinu en fyrstu vikuna í maí má svo búast við mikilli aukningu þegar hingað koma nærri 26 þúsund skammtar. Og þá þarf að gera ráðstafanir í Laugardalshöll og taka í gagnið stærri sal.
Nú erum við að fara að færa okkur þannig að næstu viku erum við að fara að færa okkur inn í stóra salinn, þess vegna getum við verið með svona mikinn fjölda."